Document ID: 31996D0510

31996D0510
L 210/53
SLUŽBENI LIST EUROPSKE UNIJE
18.07.1996.
ODLUKA KOMISIJE
od 18. srpnja 1996.
o utvrđivanju rodovnika i zootehničkih certifikata za uvoz uzgojno valjanih životinja, njihovog sjemena, jajnih stanica i zametaka
(Tekst značajan za EGP)
(96/510/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 94/28/EZ od 23. lipnja 1994. o načelima koja se odnose na zootehničke i genealoške uvjete koji se primjenjuju na uvoz životinja, njihovog sjemena, jajnih stanica i zametaka iz trećih zemalja (1), a posebno njezin članak 4. drugu i treću alineju, njezin članak 5. drugu i treću alineju, njezin članak 6. drugu alineju i njezin članak 7. drugu alineju,
budući da Komisija utvrđuje rodovnik i zootehnički certifikat koji mora pratiti uzgojno valjane životinje, njihovo sjeme, jajne stanice i zametke pri uvozu u Zajednicu; podaci iz tih certifikata služe kao osnova za upis ili registraciju u matičnu knjigu pasmine ili upisnik Zajednice;
budući da se prema članku 1. Direktive Vijeća 94/28/EZ životinje za rasplod mogu uvoziti jedino ako su upisane ili registrirane u matičnu knjigu odnosno upisnik koji vodi tijelo uvršteno u popis iz članka 3. Direktive Vijeća 94/28/EZ; međutim dok se ne sastavi taj popis, treba utvrditi rodovnike i zootehničke certifikate;
budući da zbog posebnih osobina svake životinjske vrste, njezinog sjemena, jajnih stanica i zametaka treba sastaviti certifikate za uzgojno valjane životinje čistih pasmina, hibridne uzgojno valjane svinje, bređe životinje, sjeme, jajne stanice i zametke;
budući da se do donošenja Odluke u skladu s drugom alinejom članka 5. Direktive 94/28/EZ može uvoziti jedino sjeme one životinje koje su bile podvrgnute testu na vlastiti rast i razvitak te procjenu uzgojnih vrijednosti;
budući da zdravstvenim certifikatima koji su propisani za uvoz životinja, sjemena, jajnih stanica i zametaka već sadrže neke podatke o primatelju; budući da se stoga ti podaci neće unositi u rodovnik i zootehnički certifikat;
budući da su Odlukom Komisije 86/404/EEZ (2), Odlukom Komisije 88/124/EEZ (3), Odlukom Komisije 89/503/EEZ (4), Odlukom Komisije 89/506/EEZ (5), Odlukom Komisije 90/258/EEZ (6), Odlukom Komisije 93/623/EEZ (7) i Odlukom Komisije 96/80/EZ (8) za pojedine vrste već utvrđeni obrasci rodovnika i zootehničkog certifikata za uzgojno valjane životinje, njihovo sjeme, jajne stanice i zametke za trgovinu unutar Zajednice, kao i podaci koje taj certifikat mora sadržavati;
budući da su mjere koje predviđa ova Odluka u skladu s mišljenjem Stalnoga odbora za zootehniku,
DONIJELA JE OVU ODLUKU:
Članak 1.
Certifikat iz druge alineje članka 4. Direktive 94/28/EZ mora odgovarati:
-
obrascu iz Priloga I., ako je riječ o uzgojno valjanim govedima čistih pasmina, uzgojno valjanim svinjama čistih pasmina, uzgojno valjanim ovcama i kozama čistih pasmina,
-
obrascu iz Priloga II., ako je riječ o hibridnim uzgojno valjanim svinjama,
-
identifikacijskom dokumentu koji je utvrđen Odlukom 93/623/EEZ, ako je riječ o registriranim kopitarima.
Članak 2.
Ako su životinje iz članka 1. bređe, certifikatu se mora priložiti potvrda koja odgovara obrascu iz Priloga III.
Članak 3.
Certifikat za sjeme o kojemu se govori u članku 5. trećoj alineji Direktive 94/28/EZ mora odgovarati obrascu iz Priloga IV.
Članak 4.
Certifikat za jajne stanice o kojima se govori u članku 6. drugoj alineji Direktive 94/28/EZ mora odgovarati obrascu iz Priloga V.
Članak 5.
Certifikat za zametke o kojima se govori u članku 7. drugoj alineji Direktive 94/28/EZ mora odgovarati obrascu iz Priloga VI.
Članak 6.
Podaci predviđeni certifikatima iz članka od 1. do 5. mogu se navesti u dokumentima koji prate životinje, sjeme, jajne stanice i zametke. U tom slučaju, nadležna tijela moraju sljedećim riječima potvrditi da su propisani podaci navedeni u tim dokumentima:
„Dolje potpisani potvrđuje da ovi dokumenti sadrže podatke predviđene Odlukom Komisije 96/510/EZ.”
Članak 7.
Ova se Odluka primjenjuje od 1. kolovoza 1997.
Članak 8.
Ova je Odluka upućena državama članicama.
Sastavljeno u Bruxellesu 18. srpnja 1996.

Labels: 3
16
6